**Eisenstadt** (hrvatski: *Željezno*, mađarski: *Kismarton*) je grad na istoku Austrije od 
13,664 stanovnika.

Eisenstadt je administrativni centar savezne zemlje Burgenland, ali i vlastitog 
okruga jer je statutarni grad, uz to je i administrativni centar Okruga Eisenstadt-Umgebung.

Geografske karakteristike
-------------------------

*Eisenstadt* leži na južnom kraju masiva Leitha, 12 km od mađarske granice.

Historija
---------

*Eisenstadt* se kao naselje prvi put spominje u dokumentima 1264. Od 1648. grad ima status slobodnog kraljevskog grada u Ugarskoj  i poznat je kao sjedište bogate feudalne porodice Esterhazy.

Stara gradska vijećnica
Nakon Prvog svjetskog rata i raspada Austro-Ugarske, dotadašnja Županija Šopron koja je pripadala Ugarskoj podjeljena je po etničkoj osnovi - 1921. tako da se veći zapadni dio (Deutsch-Westungarn) u kom je preovladalo njemačko stanovništvo ujedinio sa Austrijom.

Nakon tog je 1925. osnovana deveta austrijska savezna država Burgenland, sa *Eisenstadtom* kao administrativnim centrom.

Palača Esterhazy

Znamenitosti i kultura
----------------------

Najveće znamenitosti *Eisenstadta* su nekadašnji dvorac porodice Esterhazy iz 14. vijeka (obnovljen 1663. - 1672.), Crkva Kalvarija (Kalvarienbergkirche) sa grobom slavnog kompozitora Josepha Haydna. Kuća u kojoj je Haydn živio između 1766. - 1790. koja je danas pretvorena u muzej, pa župna crkva iz 1450. - 1522. i franjevačka crkva iz 1625. - 1630.), u kojoj se nalazi grobnica porodice Esterházy. U neposrednoj okolici grada nalazi se *Dvorac Forchtenstein*, nekadašnje sjedište grofova von Mattersdorf.

Bergkirche (Haydnkirche)

Stanovništvo
------------

U samom gradu živi 13 147 stanovnika , a u široj okolici 40 943 stanovnika Burgenlanda.*Eisenstadt* je kulturno središte hrvatske nacionalne manjine - Gradišćanskih Hrvata.

Privreda i transport
--------------------

*Eisenstadt* je trgovačko središte voćarskog i vinogradarskog kraja, sa značajnom industrijom koja proizvodi su tekstil, skijašku opremu, metalno posuđe i električnu opremu. Dobar dio stanovnika radi u javnoj upravi i uslužnim djelatnostima.

Gradovi prijatelji
------------------

Eisenstadt je zbratimljen sa slijedećim gradovima; 

|  |  |
| --- | --- |
| * Njemačka, Bad Kissingen
* Francuska, Colmar
* Italija, Lignano Sabbiadoro
 | * Japan, Sanuki
* Mađarska, Šopron
 |

Izvori
------

1. 1 2 3 4  „Austria: Burgenland" (engleski). City population. Pristupljeno 02. 02. 2016.
2. 1 2 3 4 5 6 7  „*Eisenstadt*" (engleski). Encyclopædia Britannica Online. Pristupljeno 21. 08. 2012.
3. 1 2  „*Austria, Burgenland*" (engleski). Citypopulation.de. Pristupljeno 21. 08. 2012.
4. 1 2 3 4 5  „*Liste der Städtepartnerschaften in Österreich*" (njemački). Avanova. Pristupljeno 21. 08. 2012.

Vanjske veze
------------

* Eisenstadt na portalu Encyclopædia Britannica Online ()
* Službene stranice grada ()

***Eisenstadt*** na Wikimedijinoj ostavi

| * p
* r
* u
Glavni gradovi austrijskih saveznih zemalja |
| --- |
| Grb Austrije | 
* Bregenz
* Eisenstadt
* Graz
* Innsbruck
* Klagenfurt
* Linz
* Salzburg
* Sankt Pölten
* Beč

 | Zastava Austrije |


| * p
* r
* u
Okruzi i statutarni gradovi u Gradišću  |
| --- |
| Gradovi | 
* Eisenstadt
* Rust

 | Položaj Gradišća u Austriji |
| Okruzi | 
* Eisenstadt-Umgebung
* Güssing
* Jennersdorf
* Mattersburg
* Neusiedl am See
* Oberpullendorf
* Oberwart

 |